**PROCEDURA ZA APLIKACIJU ZA REŠENjE KOJIM SE OVLAŠĆUJE ZA UTISKIVANjE ID OZNAKA NA VOZILIMA I POTREBNA DOKUMENTA**

Prijava za utvrđivanje uslova i izdavanje Rešenja koji se neko privredno društvo, u skladu sa Pravilnikom o utiskivanju ID oznaka, ovlašćuje da vrši utiskivanje ID oznaka na vozilima, podnosi se jedinici Ministarstva unutrašnjih poslova, nadležnoj za poslove forenzike.

Prijava se može podneti u štampanoj formi, kao i elektronskom obliku, epoštom. Adresa za slanje prijave u štampanom obliku je:

**Ministarstvo unutrašnjih poslova**

**Direkcija policije**

**Uprava kriminalističke policije**

**Nacionalni centar za kriminalističku forenziku**

**Ulica Kneza Miloša 103, lamela C**

**11000 Beograd**

Email adresa za podnošenje prijave u elektronskom obliku je:

vozila.fizlab-nckf@mup.gov.rs

Uz prijavu potrebno je dostaviti dokumenta kojima se dokazuje ispunjenost uslova propisanih Članom 6. Pravilnika o utiskivanju ID oznaka.

Nije neophodno slati originale dokumenata, već, ukoliko se šalje u štampanom obliku priložiti kopije, a ukoliko se šalje u elektronskom obliku, uz email priključiti skenirana dokumenta u .pdf fajlu.

Uslovi koje je neophodno ispuniti kako bi se razmotrila aplikacija i izdalo Rešenje sa odlukom, objavljeni su u Pravilniku o utiskivanju ID oznaka, "Službeni glasnik RS", br. 11 od 7. februara 2020, 5 od 22. januara 2021Za razjašnjenje i informacije koje su potrebne radi donošenja odluke, u vezi aplikacije, zainteresovane strane mogu se obratiti na mail: vozila.fizlab-nckf@mup.gov.rs.